กรมชลประทาน เร่งระบายน้ำในแม่น้ำมูลลงสู่แม่น้ำโขงให้เร็วขึ้น ระดมติดตั้งเครื่องสูบน้ำแรงดันสูง(Hydro Flow) บริเวณแก่งสะพือ
กรมชลประทาน เร่งระบายน้ำในแม่น้ำมูลลงสู่แม่น้ำโขงให้เร็วขึ้น ระดมติดตั้งเครื่องสูบน้ำแรงดันสูง(Hydro Flow) บริเวณแก่งสะพือนายทองเปลว กองจันทร์ อธิบดีกรมชลประทาน เปิดเผยว่า ตามข้อสั่งการของนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้กรมชลประทานดำเนินการเร่งระบายน้ำที่ท่วมขังในพื้นที่ลุ่มน้ำมูลตอนล่างให้กลับสู่ปกติให้เร็วที่สุด โดยสำนักเครื่องจักรกล กรมชลประทาน ดำเนินการติดตั้งเครื่องสูบน้ำแรงดันสูง(Hydro Flow) ที่บริเวณแก่งสะพือ อำเภอพิบูลมังสาหาร จังหวัดอุบลราชธานี พร้อมเดินเครื่องแล้ว 2 เครื่อง จากแผนที่ได้วางไว้ทั้งสิ้น 15 เครื่อง ส่วนที่เหลืออีก 13 เครื่อง จะเร่งดำเนินการให้แล้วเสร็จโดยเร็วที่สุด คาดว่าจะทำให้การระบายน้ำแม่น้ำมูลลงสู่แม่น้ำโขงได้เร็วยิ่งขึ้นการดำเนินการดังกล่าว เป็นไปตามมาตรการในการฟื้นฟูหลังน้ำลด เพื่อช่วยเหลือประชาชนและเกษตรกรใน 8 กิจกรรมหลักของกระทรวงเกษตรและสหกรณ์ ที่มอบหมายให้กรมชลประทานมีหน้าที่ในการเร่งระบายน้ำออกจากพื้นที่การเกษตรและชุมชนให้ได้เร็วที่สุด